CELEX: 62017CN0125
Language: hr
Date: 2017-03-10 00:00:00
Title: Predmet C-125/17: Zahtjev za prethodnu odluku koji je 10. ožujka 2017. uputila Commissione tributaria provinciale di Roma (Italija) – Luigi Bisignani protiv Agenzia delle Entrate – Direzione Provinciale 1 di Roma

3.7.2017   
            
            
               HR
            
            
               Službeni list Europske unije
            
            
               C 213/17
            
         Zahtjev za prethodnu odluku koji je 10. ožujka 2017. uputila Commissione tributaria provinciale di Roma (Italija) – Luigi Bisignani protiv Agenzia delle Entrate – Direzione Provinciale 1 di Roma
   (Predmet C-125/17)
   (2017/C 213/21)
   Jezik postupka: talijanski
   
      Sud koji je uputio zahtjev
   
   Commissione tributaria provinciale di Roma
   
      Stranke glavnog postupka
   
   
      Tužitelj: Luigi Bisignani
   
      Tuženik: Agenzia delle Entrate – Direzione Provinciale 1 di Roma
   
      Prethodna pitanja
   
   Protivi li se članku 64. Ugovora o funkcioniranju Europske unije (UFEU), u vezi s prethodnim člankom 63. i daljnjim člankom 65. kao i na Direktivu Vijeća 2011/16/EU od 15. veljače 2011. (1) – u dijelu gdje je dopušteno nacionalnim zakonodavstvima da zadrže ograničenja kretanja kapitala, na snazi 31. prosinca 1993., koji potječu iz trećih zemalja ili su u njih upućeni, kako bi se spriječili mogući gubici prihoda država članica i da prikupe dokaze o nepravilnosti ili nezakonitosti transakcija za koje se smatra da su protivne poreznom zakonodavstvu ili predstavljaju zlouporabu istog, te, na temelju načela supsidijarnosti i proporcionalnosti iz članka 5. Ugovora o Europskoj uniji, dopuštaju razlikovanje između poreznih obveznika koji se ne nalaze u toj situaciji glede mjesta njihova boravišta ili mjesta ulaganja njihovog kapitala – nacionalni propis kojim je, u smislu članka 9. stavka 1. točki (c) i (d) Zakona br. 97 od 6. kolovoza 2013. (Europski zakon iz 2013.), barem prema tumačenju kojeg su obje stranke predložile, navodno definitivno stavljen izvan snage (a ne samo preformuliran) činjenični opis poreznog kaznenog djela koje je predviđeno i kažnjivo člancima 4. i 5. Uredbe sa zakonskom snagom br. 167 od 28. lipnja 1990., koja je s izmjenama pretvorena u Zakon br. 227 od 4. kolovoza 1990., i pritom se ne razlikuju, u okviru različitih situacija kretanja kapitala između država članica Europske unije, situacije s državama ili teritorijima s povlaštenim poreznim režimom?
   
      (1)  Direktiva Vijeća 2011/16/EU od 15. veljače 2011. o administrativnoj suradnji u području oporezivanja i stavljanju izvan snage Direktive 77/799/EEZ (SL 2011., L 64., str. 1.) (SL, posebno izdanje na hrvatskom jeziku, poglavlje 9., svezak 1., str. 363.)